26 ธันวาคม 2566

**SME D Bank มอบของขวัญปีใหม่ 2567 ติดปีกเอสเอ็มอีไทยเติบโตยั่งยืน**

**จัดเต็ม ‘SME D มีแต่ได้’ เติมทุนคู่พัฒนา มูลค่ากว่า 4 หมื่นบาทต่อราย**

**SME D Bank ธนาคารเพื่อเอสเอ็มอีไทย มอบของขวัญปีใหม่ 67 จัดแคมเปญ ‘SME D มีแต่ได้’ มอบสุขเติมทุนคู่พัฒนา ติดปีกเอสเอ็มอีไทยเติบโตยั่งยืน มูลค่ารวมกว่า 4 หมื่นบาทต่อราย ทั้งฟรีค่าประเมินหลักทรัพย์ค้ำประกัน ฟรีโปรแกรมยกระดับธุรกิจ และฟรีชุดของขวัญ พร้อมมาตรการดูแลแก้ปัญหาหนี้อย่างยั่งยืนให้เอสเอ็มอีไทย แจ้งความประสงค์ภายใน ม.ค. 67**

**นางสาวนารถนารี รัฐปัตย์** กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวว่า เนื่องในโอกาสเทศกาลปีใหม่ 2567 SME D Bank ในฐานะสถาบันการเงินเฉพาะกิจของรัฐ จัดของขวัญปีใหม่ให้ผู้ประกอบการเอสเอ็มอีคว้าโอกาสธุรกิจเติบโตอย่างยั่งยืน ผ่านแคมเปญ ‘SME D มีแต่ได้’ มอบสุข ทั้งด้านเติมทุนคู่ด้านพัฒนา มูลค่ารวมกว่า 40,000 บาท ได้แก่

ต่อที่ 1. มาตรการ **“ผ่อนดี มีให้”** ได้ฟรีชุดของขวัญ มูลค่า 1,000 บาทต่อราย จากสุดยอดเอสเอ็มอีไทย สำหรับลูกค้าที่ผ่อนชำระดีย้อนหลังรวม 24 เดือนต่อเนื่อง พร้อมให้สิทธิ์ลดชำระค่างวด สูงสุด 40% นานสูงสุด 4 เดือน เพื่อเพิ่มสภาพคล่อง

ต่อที่ 2. มาตรการ **“เติมทุน”** ได้ฟรีค่าประเมินหลักทรัพย์ค้ำประกัน มูลค่าสูงสุด 30,000 บาทต่อราย เมื่ออนุมัติและใช้วงเงินสินเชื่อ ตั้งแต่ 1 ล้านบาทขึ้นไป โดยจัดเตรียมสินเชื่ออัตราดอกเบี้ยต่ำพิเศษไว้รองรับ ครอบคลุมทุกกลุ่มธุรกิจ วงเงินกู้สูงสุด 50 ล้านบาท อัตราดอกเบี้ยเริ่มต้น 2.99% ต่อปี ผ่อนชำระนานสูงสุด 15 ปี และปลอดชำระเงินต้นสูงสุด 24 เดือน นำไปใช้ได้ทั้งลงทุน ขยาย ปรับปรุง หมุนเวียน เสริมสภาพคล่อง หรือรีไฟแนนซ์

ต่อที่ 3 มาตรการ “**เสริมแกร่ง”** ได้ฟรีโปรแกรมพัฒนา มูลค่าสูงสุด 10,000 บาทต่อรายช่วยยกระดับธุรกิจสู่ยุคดิจิทัล เช่น ระบบจัดการบัญชี ระบบบริหารธุรกิจสำเร็จรูป MINI ERP เป็นต้น และบริการปรึกษาแบบเจาะลึก Exclusive D-Coach

 นอกจากนั้น ยังมีมาตรการที่ 4. ดูแลเอสเอ็มอีกลุ่มเปราะบางช่วยเหลือแก้ปัญหาหนี้อย่างยั่งยืน แบ่งเป็น 2 ข้อ ได้แก่ **“พัก ลด จบไว”** ช่วยเหลือปรับวงเงินการผ่อนชำระ ลดเงินต้น ปรับโครงสร้าง เพิ่มความยืดหยุ่นให้ธุรกิจ ตามความสามารถของกิจการ และ **“ปิด ปรับ เปลี่ยน”** ช่วยผู้ประกอบการเอสเอ็มอีที่ได้ผลกระทบอย่างรุนแรงจากวิกฤตโควิด-19 (รหัส 21) ยกดอกเบี้ยคงค้างให้ทั้งหมด เมื่อชำระตามเงื่อนไขของธนาคาร หรือปิดบัญชี ลดดอกเบี้ยค้างให้ 100%

ลูกค้าธนาคารและผู้ประกอบการเอสเอ็มอีแจ้งรับแคมเปญ ‘SME D มีแต่ได้’ ภายในเดือนมกราคม 2567 ผ่านช่องทางต่าง ๆ เช่น เว็บไซต์ SME D Bank (https://www.smebank.co.th/), LINE Official Account : SME Development Bank และสาขา SME D Bank ทั่วประเทศ เป็นต้น สอบถามข้อมูลเพิ่มเติม Call Center 1357